ਹਲ ਦਾ ਵਿਆਹ
ਜ਼ਮੀਨ ਵਾਹੁਣ ਵਾਲੇ ਖੇਤੀ ਸੰਦ ਨੂੰ ਹਲ ਕਹਿੰਦੇ ਹਨ। ਜ਼ਮੀਨ ਨੂੰ ਹਲ ਨਾਲ ਵਾਹ ਕੇ ਅੰਨ ਪੈਦਾ ਕੀਤਾ ਜਾਂਦਾ ਹੈ। ਇਸ ਲਈ ਹਲ ਦੀ ਪੂਜਾ ਕੀਤੀ ਜਾਂਦੀ ਹੈ। ਪਹਿਲੇ ਸਮਿਆਂ ਵਿਚ ਜਮੀਨ ਦੀ ਵਾਹੀ ਕਰਨ ਤੋਂ ਪਹਿਲਾਂ ਹਲ ਦਾ ਵਿਆਹ ਕਰਨ ਦਾ ਰਿਵਾਜ ਸੀ। ਹਲ ਨੂੰ ਸੰਧੂਰ ਤੇ ਸੁਰਮੇ ਨਾਲ ਸਿੰਗਾਰ ਕੇ ਲਾੜਾ ਬਣਾਇਆ ਜਾਂਦਾ ਸੀ। ਮਿੱਟੀ ਦੇ ਡਲੇ ਉੱਪਰ ਸੰਧੂਰ ਭੁੱਕ ਕੇ ਉਸ ਨੂੰ ਲਾੜੀ ਬਣਾਇਆ ਜਾਂਦਾ ਸੀ। ਫਿਰ ਦੋਵਾਂ ਦਾ ਪੂਰੀਆਂ ਰਸਮਾਂ ਨਾਲ ਵਿਆਹ ਕੀਤਾ ਜਾਂਦਾ ਸੀ। ਉਸ ਤੋਂ ਪਿੱਛੋਂ ਜ਼ਮੀਨ ਦੀ ਵਾਹੀ ਸ਼ੁਰੂ ਕੀਤੀ ਜਾਂਦੀ ਸੀ। ਪਹਿਲਾਂ ਲੋਕ ਅਨਪੜ੍ਹ ਸੀ। ਅੰਧ ਵਿਸ਼ਵਾਸੀ ਸੀ। ਵਹਿਮੀ-ਭਰਮੀ ਸਨ। ਇਸ ਲਈ ਅਜੇਹੀਆਂ ਤਰਕਹੀਨ ਰਸਮਾਂ ਕੀਤੀਆਂ ਜਾਂਦੀਆਂ ਸਨ। ਹੁਣ ਲੋਕ ਪੜ੍ਹ ਗਏ ਹਨ । ਜਾਗਰਤ ਹਨ। ਤਰਕਸ਼ੀਲ ਹਨ। ਇਸ ਲਈ ਹੁਣ ਕੋਈ ਵੀ ਜਿਮੀਂਦਾਰ ਹਲ ਦਾ ਵਿਆਹ ਨਹੀਂ ਕਰਦਾ।